Վ. Ա.- Մեր համակարգը ազատ շուկայական է, խորհրդային տարիների համեմատ մենք ունենք երկուսուկես անգամ ավելի մեծ վարչական ապարատ: Սա ամենամեծ ողբերգությունն է: Քաղաքական դրդապատճառները դնենք մի կողմ, հասկանալի է, որ իրենց համար պահվում է բազա, որ ամեն ընտրության մեջ վերարտադրությունն ապահովվի, բայց դրա բանական ու բարոյական պատասխանը իշխանությունը ո՞նց է տալիս: Լրագրողներից մեկը հարցրել է պաշտոնյային` նույն ապրանքը երեք գին ունի, ինչու՞ եք ամենաթանկը գնում, ասել է` երեք գին կա, մենք եղած գների միջև ընտրություն ենք կատարել: Խորհրդային Միությունում, այո, կար հումոր, մեր իրականությունը տրագիֆարս է, ես էլ եմ երգիծանք գրում, բայց հումորով նայել ու անդրադառնալ այս ամենին ոչ մի կերպ չեմ կարող: